open-index/open-wikipedia-markdown huggingface dataset:
הצלת יהודי זקינתוס

ממוזער|אנדרטה לראש העיר לוקאס קארר והמיטרופוליט כריסוסטומוס דימיטריו
במהלך השואה ביוון ניצלה הקהילה היהודית בזקינתוס, שמנתה 275 נפשות, מגירוש בזכות פעולותיהם האמיצות של ראש העיר לוקאס קארר והמיטרופוליט כריסוסטומוס דימיטריו, אשר סירבו לציית לפקודות הנאצים למסור רשימה של חברי הקהילה היהודית לצורך גירושם למחנות ההשמדה. במקום זאת, הם הסתירו את יהודי העיר בכפרים שונים ומסרו רשימה שכללה רק את שמותיהם שלהם. כל האוכלוסייה היהודית שרדה את המלחמה. קהילת יהודי זקינתוס הייתה הקהילה היהודית היחידה תחת הכיבוש הגרמני באירופה שלא גורשה או הושמדה.

## הצלת יהודי זקינתוס
ב-9 בספטמבר 1943, שישה ימים לאחר כניעת איטליה, הגרמנים השתלטו על האי. בשונה מהקהילות היהודיות במרכזי אוכלוסייה גדולים יותר, כמו סלוניקי, אתונה וקורפו, פקודות האיסוף הגרמניות בזקינתוס היו בלתי פורמליות, ולא באמצעות צווים פומביים. ראש העיר שמונה על ידי הגרמנים, לוקאס קארר, היה אחראי למצוא 200 עובדים יומיים לצורכי הגרמנים, בעיקר לבניית ביצורים או עבודה בבסיס הארטילריה בקלמקי, כאשר לקהילה היהודית ניתנה מכסה של 5 אנשים בהתאם לאחוז שלהם באוכלוסייה. לאחר שנודע לו כי הגרמנים יענו עובדים שיתגלו כיהודים, קארר החליף את העובדים היהודים בנוצרים תמורת פיצוי כספי עבור החלפות יומיות.

המושל הצבאי של זקינתוס, אלפרד לות', דרש מקארר להמציא רשימה של יהודי האי תחת איום במוות. קארר התייעץ עם המיטרופוליט כריסוסטומוס, ושרף את רשימת היהודים בעצתו של המיטרופוליט. כריסוסטומוס גם תיאם פגישה בין קארר, לות' ונשיא הקהילה היהודית, משה גאני; הוא הורה לגאני להגיע לפגישה לבוש בבגדים קרועים כדי לתת ללות' את הרושם שיהודי זקינתוס היו עניים ולא מהווים איום על הגרמנים. קארר וכריסוסטומוס גם שיחדו את לות' בטבעת יהלום כדי להימנע ממסירת הרשימות. הם הסבירו ללות' שרוב היהודים עזבו את זקינתוס בשל ההפצצות והמלחמה, וכי איסוף יהודי זקינתוס יהיה חסר תועלת. לאחר דרישות חוזרות ונשנות מהגרמנים לרשימת היהודים, קארר וכריסוסטומוס הגישו רשימה שכללה רק את שמותיהם שלהם.

## הנצחה
פסלים של המיטרופוליט וראש העיר מנציחים את גבורתם באתר בית הכנסת ההיסטורי של העיר, שנהרס ברעידת האדמה של 1953. בשנת 1978, יד ושם העניק למיטרופוליט כריסוסטומוס ולראש העיר קארר את התואר "חסידי אומות העולם". 

לאחר המלחמה, כל יהודי זקינתוס עלו לישראל או עברו להתגורר באתונה.

## הערות שוליים

קטגוריה:שואת יהודי יוון
קטגוריה:הצלה בשואה
קטגוריה:מלחמת העולם השנייה: 1943
זידנתה

**זִידַנתַה** (מוכר גם כ**זִידַנתַש**, בסיומת ־ש חתית המציינת את יחסת הנושא ) הוא שמם של שניים ממלכי החתים.
חוזיה

**חוּזּיַה** (מוכר גם כ**חוּזּיַאש**, בסיומת ־ש חתית המציינת את יחסת הנושא ) הוא שמם של כמה מלכים בעת העתיקה.
רנה פיירסטון

**רנה פירסטון** (**ויינפלד**; בלועזית: **Renée Firestone**; נולדה ב-13 באפריל 1924) היא ניצולת שואה יהודייה-הונגרית ומחנכת, שנודעה בעיצובי האופנה שלה בשנות ה-60 לאחר שהיגרה לארצות הברית.

## ביוגרפיה
רנה ויינפלד נולדה באוז'הורוד, צ'כוסלובקיה ב-13 באפריל 1924, וחיה באזור שסופח להונגריה ב-1938. היא גורשה לאושוויץ ב-1944 יחד עם משפחתה כשהייתה בת 19. היא איבדה שם את אמה ואחותה, ואז שרדה את צעדת המוות לפני ששוחררה ב-1945. גם אביה שרד, אך נפטר משחפת זמן קצר לאחר מכן.

היא נישאה לגבר בפראג ששרד ממחנה עבודת כפייה בהונגריה ולאחר מכן את מחנה הריכוז מאוטהאוזן. הם היגרו לארצות הברית ב-1948 והתיישבו בלוס אנג'לס, קליפורניה.

## קריירה
פיירסטון הפכה למעצבת אופנה מצליחה ומחנכת בנושא השואה. היא שיתפה פעולה לראשונה עם מעצב האופנה רודי גרנרייך בשנות ה-50, לפני שהקימה את קו הביגוד שלה ב-1960. ב-2012 היא הוצגה בתערוכת "נשים מעצבות בקליפורניה: 1896-1986" במוזיאון קליפורניה לעיצוב. חלק מעיצובי האופנה שלה נמצאים באוסף הקבוע של מוזיאון האמנות של מחוז לוס אנג'לס (LACMA).

החל משנת 1977, פיירסטון הקדישה את עצמה לחינוך אחרים על השואה, והיא הרצתה באופן נרחב. ב-2012 היא העידה בפני ועדת המשפט של הסנאט האמריקאי בנושא תביעות מתקופת השואה במאה ה-21. בשנת 2018 היא אמרה, "תכירו אחד את השני. אנשים לא מכירים אחד את השני. אתם צריכים להבין שכולנו אותו דבר... אם אתם לא מכירים מישהו, זה פשוט זר לכם וזה קל מאוד להיפטר מאדם זר".

## בתקשורת
פיירסטון היא אחת מחמישה ניצולי שואה הונגרים שסיפורם הוצג בסרט התיעודי זוכה האוסקר משנת 1998, "הימים האחרונים". הסרט הופק על ידי ג'ון ביילור, קנת ליפר, סטיבן ספילברג וקרן שואה של אוניברסיטת דרום קליפורניה – המכון להיסטוריה חזותית וחינוך. הסרט עבר שחזור ותוכנן להפצה רחבה יותר ב-2021 על ידי נטפליקס.

פיירסטון היא אחת מהדמויות המרכזיות בסרט התיעודי "הצחוק האחרון" משנת 2016, בבימויה של פרן פרלשטיין. בסרט, פיירסטון הבהירה את עמדתה לגבי שימוש בהומור על השואה כאמצעי הישרדות והתנגדות: "מותר לצחוק על הנאצים, אבל לא על ההרג. לצחוק על הנאצים זה בסדר מבחינתי."

פיירסטון היא גם אחת משש נשים המוצגות בסרט התיעודי "אחרי אושוויץ" משנת 2017, בבימויו של ג'ון קין. הסרט עוקב אחר חייהן של הניצולות לאחר השחרור מאושוויץ וההגירה לאמריקה.

ב-2021, פיירסטון הוצגה כדמות הולוגרמית אינטראקטיבית במוזיאון השואה בלוס אנג'לס לרגל חגיגות 60 שנה למוזיאון. המבקרים בתצוגת ההולוגרמה "ממדים בעדות", שנוצרה על ידי קרן USC Shoah, יכלו לשאול שאלות שדמותה של פיירסטון ענתה עליהן בזמן אמת.

## פרסים
מוזיאון קליפורניה לעיצוב (MOCAD), לוס אנג'לס, 2012.

## קישורים חיצוניים

## הערות שוליים

קטגוריה:אנשי חינוך יהודים
קטגוריה:מעצבי אופנה אמריקאים
קטגוריה:מעצבי אופנה יהודים
קטגוריה:מהגרות מצ'כוסלובקיה לארצות הברית
קטגוריה:אמריקאים שהגיעו לגיל מאה
קטגוריה:אמריקאיות שנולדו ב-1924
קטגוריה:אמריקאים שנולדו ב-1924
יובל ביתן

**יובל ביתן** (נולד ב-1965) הוא פרופסור במחלקה לניהול מערכות בריאות באוניברסיטת בן-גוריון.

## ביוגרפיה
את שירותו הצבאי עשה כחובש קרבי בנח"ל, ושם החלה משיכתו לעולם הרפואה. עם שחרורו החל להתנדב במד"א כחובש רפואת חירום ונהג אמבולנס, תפקיד אותו מילא במשך 5 שנים.

הוא בעל שלושה תארים בהנדסת תעשייה וניהול מאוניברסיטת בן-גוריון בנגב, ואת הדוקטורט שלו כתב על תגובות ופעולות במערכות מורכבות.

### קריירה מקצועית
ביתן החל את הקריירה שלו בתחום ההיי-טק, ועבד כמהנדס גורמי אנוש בחברת אופק טכנולוגיות בשנים 1991–1993, כסמנכ"ל פיתוח ותפעול בחברת משוב מקבוצת פורמולה, סמנכ"ל טכנולוגיה בסיון הדרכה, וסמנכ"ל תפעול בחברת בבילון.

לאחר שהשלים את הדוקטורט שלו עסק ביתן בשנים 2004–2005 במחקר במעבדה לטכנולוגיות קוגניטביות באוניברסיטת שיקגו. לאחר ששב לישראל נבחר ב-2009 לעמוד בראש מערך iPost של דואר ישראל, שירות דואר אלקטרוני חינמי שאיפשר לקבל אליו דיוור ובקשות תשלום מגופים.

בשנים 2013–2015 עשה פוסט-דוקטורט באוניברסיטת טורונטו בקנדה, ועם שובו לארץ הצטרף למחלקה להנדסת תעשייה וניהול באוניברסיטת בן-גוריון. מאז 2023 הוא משמש שם כפרופסור עמית. המחקר שלו מתמקד באסטרטגיות הקוגניטיביות שבני אדם מיישמים כדי להתמודד עם מידע חסר או סותר, וההשפעה שלהן על קבלת החלטות.

## חיים אישיים
ביתן מתגורר בגבעת ח"ן, נשוי ואב לשלושה.

מאז 2012 מתנדב במוקד הכוננים הלאומי של מד"א כאחראי להזנקת כונני תגובה מהירה.

## קישורים חיצוניים

* 
* 
* 
* 

## הערות שוליים

קטגוריה:סגל אוניברסיטת בן-גוריון בנגב: הנדסת תעשייה וניהול
קטגוריה:בוגרי אוניברסיטת בן-גוריון בנגב
קטגוריה:גבעת ח"ן: אישים
קטגוריה:ישראלים שנולדו ב-1965
קטגוריה:בעלי תואר דוקטור מאוניברסיטת בן-גוריון בנגב
מינהל הבריאות של המחלקה לחיילים משוחררים

**מינהל הבריאות של המחלקה לענייני חיילים המשוחררים** (באנגלית: **Veterans Health Administration**, בקיצור: **VHA**) היא הסוכנות הפדרלית הגדולה ביותר בארצות הברית המספקת שירותי בריאות. היא מהווה חלק מהמחלקה לענייני חיילים משוחררים של ארצות הברית ואחראית למתן שירותים רפואיים ופסיכולוגיים לאזרחים ששירתו בכוחות המזוינים של ארצות הברית.

מנהלת הבריאות של חיילים משוחררים התפתחה מהמתקן הפדרלי הראשון לחיילים, שהוקם עבור ותיקי מלחמת האזרחים של צבא האיחוד. ב-3 במרץ 1865, חודש לפני סיום מלחמת האזרחים ויום לפני השבעתו השנייה, חתם הנשיא אברהם לינקולן על חוק להקמת מקלט לאומי לחיילים ומלחים.

בשנת 1873 שונה שמו ל"בית הלאומי לחיילים מתנדבים נכים", והיה למוסד הממשלתי הראשון שהוקם במיוחד עבור חיילים מתנדבים ששוחררו בכבוד. הבית הלאומי הראשון נפתח ב-1 בנובמבר 1866, ליד אוגוסטה, מיין.

בתחילת המאה ה-20, המערכת הפדרלית של הבתים הלאומיים גדלה ל-11 מוסדות שקיבלו ותיקי כל המלחמות האמריקאיות, כולל נשים. מלחמת העולם הראשונה הובילה להקמת מערכת בתי החולים השנייה בגודלה עבור ותיקי המלחמה. בשנת 1918, הקונגרס הטיל על שתי סוכנויות של משרד האוצר – הלשכה לביטוח סיכוני מלחמה ושירות הבריאות הציבורי, להפעיל בתי חולים במיוחד עבור ותיקי מלחמת העולם הראשונה החוזרים.

כיום, ה-VHA, הגדולה מבין שלוש המנהלות המרכיבות את מחלקת החיילים המשוחררים (VA), ממשיכה לענות על הצרכים הרפואיים, הכירורגיים ואיכות החיים המשתנים של הוותיקים. תוכניות חדשות מספקות טיפול בפציעות מוח טראומטיות, הפרעת דחק פוסט-טראומטית, מניעת התאבדויות, ותיקות נשים, ותיקים חסרי בית ועוד. ה-VA פתחה מרפאות חוץ והקימה שירותי טלה-רפואה ושירותים נוספים כדי להתאים לאוכלוסיית הוותיקים המגוונת, וממשיכה לטפח מחקר רפואי וחדשנות לשיפור חייהם של הפטריוטים האמריקאים.

ה-VHA מפעילה אחת ממערכות הבריאות הגדולות בעולם ומספקת הכשרה לרוב אנשי הרפואה, הסיעוד והבריאות הנלווית בארצות הברית. כ-60% מכלל המתמחים הרפואיים מקבלים חלק מהכשרתם בבתי החולים של ה-VA; ותוכניות המחקר הרפואי של ה-VA מועילות לחברה כולה.

נכון ל-2024 מערכת הבריאות של ה-VA גדלה מ-54 בתי חולים בשנת 1930 ל-1,600 מתקני בריאות כיום, כולל 144 מרכזים רפואיים של ה-VA ו-1,232 אתרי טיפול חוץ ברמות מורכבות שונות.

## קישורים חיצוניים

## הערות שוליים

קטגוריה:המחלקה לענייני חיילים משוחררים של ארצות הברית
קטגוריה:ארצות הברית: בריאות ורפואה
ריאן (כדורגלן)

**ריאן ויטור סימפליסיו רוצ'ה** (בפורטוגזית: **Rayan Vitor Simplício Rocha**; נולד ב-3 באוגוסט 2006 בריו דה ז'ניירו שבברזיל) הוא כדורגלן ברזילאי המשחק בעמדת הקיצוני בבורנמות' מהפרמייר ליג ובנבחרת ברזיל.

## קריירת מועדונים
ריאן נולד בריו דה ז'ניירו שבברזיל, ובגיל שש הצטרף למחלקת הנוער של ואסקו דה גאמה. בשנת 2023 החל לשחק בקבוצה הבוגרת של המועדון במסגרת ליגת העל הברזילאית.

ב-27 בינואר 2026 חתם ריאן בבורנמות' מהפרמייר ליג ל-5 וחצי שנים תמורת 35 מיליון אירו. ב-31 בינואר 2026 ערך ריאן הופעת בכורה בקבוצה כשנכנס כמחליף בניצחון 2–0 על וולבס בליגה, ואף בישל את השער השני של הקבוצה. ב-7 בפברואר כבש ריאן את שער הבכורה שלו בקבוצה, כשהבקיע את שער השוויון בתיקו 1–1 נגד אסטון וילה.

## קריירה בינלאומית
נכלל בסגל נבחרת ברזיל עד גיל 17 בטורניר אליפות אמריקה הדרומית עד גיל 17 בשנת 2023.

נכלל בסגל נבחרת ברזיל עד גיל 20 בטורניר אליפות אמריקה הדרומית עד גיל 20 בשנת 2025.

ב-31 במרץ 2026 ערך הופעת בכורה בסגל הבוגר של נבחרת ברזיל בניצחון 3–1 על נבחרת קרואטיה במשחק ידידות.

## תארים
;נבחרת ברזיל עד גיל 17
* אליפות אמריקה הדרומית עד גיל 17 (1): 2023

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני ואסקו דה גאמה
קטגוריה:כדורגלני בורנמות'
קטגוריה:כדורגלני נבחרת ברזיל
קטגוריה:ברזילאים שנולדו ב-2006
בית בוקסר

**בית בוקסר** הוא בית היסטורי שנבנה בשנות ה-30 של המאה ה-20 בנס ציונה על ידי "מוכתר" המושבה, ירמיהו בוקסר. לאחר הקמתו היווה הבית מרכז חברתי ותרבותי של המושבה נס ציונה אך עם השנים התדרדר מצבו. הבניין נמצא עדיין בבעלות משפחת בוקסר ובינואר 2025 נמצא בתהליכי שיקום ושימור לפי קריטריונים מחמירים.

## משפחת בוקסר
ירמיהו בוקסר (1962-1888) נולד בנס ציונה לאהרון ורחל בוקסר שהיו ממייסדי המושבה. בתחילת המאה ה-20 החל לרכוש אדמות בהם שתל פרדסים ועם הזמן הפך לבעל אדמות אמיד. ב-1924 נבחר לתפקיד יושב ראש הוועד של נס ציונה (ה"מוכתר"), תפקיד אותו מילא עד 1934 כשב-1940 נבחר שוב לתפקיד זה ומילא אותו עד 1947. היה יושב ראש הוועד האחרון של נס ציונה לפני שהחלה בחירת ראשי מועצה.

## ההיסטוריה של הבית
לעידוד הקמת המושבה החל ראובן לרר למכור את אדמותיו לאיכרים שהסכימו להתיישב במושבה. בין השאר מכר לאהרון ורחל בוקסר מגרש בן 3.5 דונם ברחוב תל אביב בנס ציונה. ברחוב זה, שהיה בין הראשונים במושבה, קבעו את מושבם מספר משפחות ותיקות במושבה וכן נבנו לאורכו מבני ציבור.

ירמיהו בוקסר ירש את המגרש מהוריו וב-1924, עם היבחרו למוכתר המושבה הזמין את איש המושבה והקבלן חיים טפר להקים את ביתו על המגרש. טפר הקים בית מגורים דו קומתי שהיה בית הבטון הראשון במושבה. הבית היה בשטח של 500 מ"ר והוקם בפינה הדרום מזרחית של המגרש כשהחלק הפנוי שימש לחקלאות. בחזית הבית נבנתה מרפסת מקורה שגגה נישא על גבי עמודים מסוגננים. הגג השטוח הוקף במעקה ואפשר שימוש בו.

תפקידו של בוקסר כמוכתר הכפר הפך את ביתו למקום בו נערכו ישיבות של ועד המושבה. כמו כן הפך הבית למוקד אירועים חברתיים של המושבה הצעירה ומבקרים רמי מעלה התכבדו להתארח בבית. בין השאר ביקר בבית הנציב העליון סר ארתור ווקופ.

לאחר פטירתו של ירמיהו (1962) גרה בבית בתו מרים שנישאה ליעקב ילובסקי שהיה גם הוא ממשפחות מייסדי נס ציונה.

במסגרת ההתחדשות העירונית הוחלט על שיפוץ הבית ההיסטורי בגישת שימור מחמיר ובמקביל הותר להקים בשאר המגרש בתי קומות וב-2019 החלה בניית בתי קומות.

תיק שימור הבית נעשה על ידי האדריכל נאור מימר ונכון לינואר 2025 בית בוקסר נמצא בתהליכי שיפוץ ושימור. עבודת השימור נמסרה לחברת "פרסקו קולורז" כשתוכנית השימור כללה ניקוי וחיזוק האבנים מהם נבנה הבית ושחזור פרטים אדריכליים כמו עמודים, קשתות, ודלתות מעוצבות במגמה לשמור על חזותו ההיסטורית של המבנה. במקביל מתכוונת החברה להתאים את הבית לעת הנוכחית על ידי התקנת מערכות מודרניות של אינסטלציה, חשמל ותאורה, מיזוג אוויר וכו'

## הנצחה
בית בוקסר מהווה את תחנה מספר 8 במסלול הדגל.

## ביאורים

## קישורים חיצוניים

* 
* 
* 
* ירמיהו בוקסר, באתר משפחות ראשון לציון
* ירמיהו בוקסר, באתר "ג'ני"

## הערות שוליים

קטגוריה:נס ציונה: מבנים
חוליו סולר

**חוליו ססאר סולר בארטו** (בספרדית: **Julio César Soler Barreto**; נולד ב-16 בפברואר 2005 באסונסיון שבפרגוואי) הוא כדורגלן ארגנטינאי-פרגוואי המשחק בעמדת המגן השמאלי בקבוצת בורנמות' מהפרמייר ליג.

## קריירת מועדונים
סולר גדל במחלקות הנוער של פלורס קלוב, ארחנטינוס ג'וניורס ולנוס. בשנת 2022 החל לשחק בקבוצה הבוגרת של לנוס במסגרת ליגת העל הארגנטינאית, ובסך הכל ערך 46 הופעות ליגה במדי המועדון, ו-58 הופעות סך הכל.

ב-7 בינואר 2025 חתם סולר בבורנמות' מהפרמייר ליג. ב-11 בינואר ערך את הופעת הבכורה שלו במועדון, בניצחון 5-1 על וסט ברומיץ' אלביון במסגרת הסיבוב השלישי של גביע ה-FA לעונת .

## קריירה בינלאומית
סולר נולד בפרגוואי להורים פרגוואים, ועבר עם משפחתו ארגנטינה בגיל צעיר. 

הוא נכלל בסגל הנבחרת האולימפית של ארגנטינה לטורניר הכדורגל באולימפיאדת פריז (2024), וערך ארבע הופעות בטורניר.

נכלל בסגל נבחרת ארגנטינה עד גיל 20 לקראת טורניר אליפות אמריקה הדרומית עד 20 בשנת 2025.

## קישורים חיצוניים

## הערות שוליים

קטגוריה:כדורגלנים פרגוואים
קטגוריה:כדורגלנים ארגנטינאים
קטגוריה:מגני כדורגל פרגוואים
קטגוריה:מגני כדורגל ארגנטינאים
קטגוריה:כדורגלני לנוס
קטגוריה:כדורגלני בורנמות'
קטגוריה:כדורגלנים ארגנטינאים באולימפיאדת פריז (2024)
קטגוריה:ספורטאים פרגוואים באנגליה
קטגוריה:ספורטאים ארגנטינאים באנגליה
קטגוריה:פרגוואים שנולדו ב-2005
קטגוריה:ארגנטינאים שנולדו ב-2005
אלן אובנדו

**אלן אלדאיר אובנדו איובי** (בספרדית: **Allen Aldair Obando Ayoví**; נולד ב-13 ביוני 2006 בקיטו שבאקוודור) הוא כדורגלן אקוודורי המשחק בעמדת החלוץ בקבוצת אינטר מיאמי מה-MLS ובנבחרת אקוודור.

## קריירת מועדונים
אובנדו גדל במחלקות הנוער של טוליטה ספורט, ברצלונה דה אסמרלדס וברצלונה ספורטינג קלוב. בשנת 2022 החל לשחק בקבוצה הבוגרת של ברצלונה ספורטינג קלוב במסגרת ליגת העל האקוודורית.

## קריירה בינלאומית
ב-21 במרץ 2024 ערך אובנדו את הופעת הבכורה שלו בנבחרת אקוודור, בניצחון 2-0 על נבחרת גואטמלה במשחק ידידות.

נכלל בסגל נבחרת אקוודור עד גיל 20 לקראת טורניר אליפות אמריקה הדרומית עד 20 בשנת 2025.

## קישורים חיצוניים

## הערות שוליים

קטגוריה:כדורגלנים אקוודורים
קטגוריה:חלוצי כדורגל אקוודורים
קטגוריה:כדורגלני ברצלונה ספורטינג קלוב
קטגוריה:כדורגלני אינטר מיאמי
קטגוריה:כדורגלני נבחרת אקוודור
קטגוריה:ספורטאים זרים בארצות הברית
קטגוריה:אקוודורים שנולדו ב-2006
קני ארויו

**קני אלכסנדר ארויו אלברדו** (בספרדית: **Keny Alexander Arroyo Alvarado**; נולד ב-14 בפברואר 2006 בגואיאקיל שבאקוודור) הוא כדורגלן אקוודורי המשחק בעמדת קשר הכנף בקבוצת אינדפנדיינטה דל ואיה מליגת העל האקוודורית ובנבחרת אקוודור.

## קריירת מועדונים
ארויו גדל באקדמיית אלפרו מורנו ובמחלקת הנוער של אינדפנדיינטה דל ואיה. בשנת 2023 החל לשחק בקבוצה הבוגרת של אינדפנדיינטה דל ואיה במסגרת ליגת העל האקוודורית. ב-22 בפברואר 2024 חתם על חוזה מקצועני במועדון עד לשנת 2027.

## קריירה בינלאומית
ב-15 באוקטובר 2024 ערך ארויו את הופעת הבכורה שלו בנבחרת אקוודור, בתיקו 0-0 נגד נבחרת אורוגוואי במסגרת מוקדמות מונדיאל 2026.

נכלל בסגל נבחרת אקוודור עד גיל 20 לקראת טורניר אליפות אמריקה הדרומית עד 20 בשנת 2025.

## קישורים חיצוניים

## הערות שוליים

קטגוריה:כדורגלנים אקוודורים
קטגוריה:קשרי כדורגל אקוודורים
קטגוריה:כדורגלני נבחרת אקוודור
קטגוריה:אקוודורים שנולדו ב-2006
לא נרגע

"**לא נרגע**" הוא סינגל שהוקלט על ידי הזמר הישראלי אביחי הולנדר. את השיר הוציא לאור הולנדר ב-16 בנובמבר 2020 כסינגל מתוך אלבום הבכורה שלו "ידיים ודממה". באוגוסט 2023 הוציא הולנדר את כל שיריו הקודמים לצד חדשים, כולל השיר "לא נרגע".

## רקע והוצאה לאור
במהלך מבצע צוק איתן לחם הולנדר כחלק מסיירת אגוז בקרב שג'אעייה. הדבר הותיר בו טראומה נפשית שהתפתחה בהמשך לפוסט טראומה. הולנדר התחיל לכתוב את השיר בתקופת ההיריון של אשתו כחלק מהתהליך שעבר, כי שם לב שתגובותיו אינן מידתיות, וכי כשיהיה לו ילד תהיה לו אחריות רבה יותר.

בעקבות הטראומה הלך הולנדר לטיפול פסיכולוגי במהלכו השמיע את השיר לפסיכיאטרית האישית שלו, שהציעה לו להצטרף למיזם "מפתח soul", המסייע לפוסט־טראומתיים להתמודד עם מצבם.

## ביקורות והצלחה מסחרית
השיר "לא נרגע" זכה לתשומת לב בתקשורת ובקרב קהל המאזינים, בעיקר בזכות עיסוקו בנושא הפוסט־טראומה מנקודת מבט אישית. בתגובות לשיר ביוטיוב כתב חנן בן ארי כי הולנדר בעיניו הוא "תגלית השנה", ועדן חסון כתב כי השיר "מרגש מאוד".

השיר שימש כחלק מקמפיין להעלאת מודעות לנפגעי הלם קרב, במסגרת פעילות תוכנית "מפתח סול".

"לא נרגע" נכנס לפלייליסט של יום הזיכרון לחללי מערכות ישראל, יחד עם שירים נוספים העוסקים בפוסט טראומה ובהם "כאב של לוחמים" של עידן עמדי. נכון לינואר 2025, לשיר יש למעלה מ־1.5 מיליון צפיות ביוטיוב, ולמעלה מ־5 מיליון האזנות בספוטיפיי.

## הערות שוליים

קטגוריה:שירים בעברית
קטגוריה:שירים שהופקו על ידי תומר בירן
קטגוריה:שירים על פוסט טראומה
תומאס כריסטנסן

**תומאס תיסון כריסטנסן** (בדנית: **Thomas Thiesson Kristensen**; נולד ב-17 בינואר 2002 באורהוס שבדנמרק) הוא כדורגלן דני המשחק בעמדת הבלם בקבוצת אודינזה מהסרייה א'.

## קריירת מועדונים
כריסטנסן גדל במחלקות הנוער של גאלטן FS, ויילה בולקלוב ואורהוס גימנסטיקפוינין. בשנת 2021 החל לשחק בקבוצה הבוגרת של אורהוס גימנסטיקפוינין במסגרת ליגת העל הדנית, ובסך הכל ערך 40 הופעות ליגה במדי המועדון, בהן הבקיע שער אחד.

ב-1 בספטמבר 2023 חתם כריסטנסן על חוזה לחמש שנים באודינזה מהסרייה א'.

## קישורים חיצוניים

## הערות שוליים

קטגוריה:כדורגלנים דנים
קטגוריה:בלמי כדורגל דנים
קטגוריה:כדורגלני אורהוס
קטגוריה:כדורגלני אודינזה
קטגוריה:דנים שנולדו ב-2002
אבן חאוקל

**מוחמד אבו אל-קאסם אבן חאוקל** (בערבית: ****), הידוע גם בשם **אבו אל-קאסם בן עלי אבן חאוקל אל-נאסיבי**, היה סופר, גאוגרף וכרוניקן ערבי מוסלמי בן המאה ה-10 שערך מסע ברחבי העולם בשנים 943–973 לספירה. את מסעותיו תיאר בספר "פני כדור הארץ" (בערבית: ) או ספר הדרכים והמחוזות. אבן חאוקל נפטר לאחר 978 לספירה.

## ביוגרפיה
מידע על חייו ידוע לנו רק מספריו, הכוללים פרטים ביוגרפיים רבים יחסית לסופרים בני זמנו, אך אין בהם כמעט פרטים על חייו לפני שיצא לדרך. הוא נולד בנציבין, ויצא לדרך ב-15 במאי 943. בשנת 973 הוא הגיע לסיציליה, המקום האחרון במסעותיו הידוע לנו. הוא בילה 30 שנים לחייו בנסיעות לאזורים נידחים של אסיה, כולל ממלכת פרס וטורקסטן ואפריקה המוסלמית, וכתב על דברים שונים שראה במהלך מסעו. ניתן לשער שהוא היה סוחר, שכן עבודותיו כוללות פרטים רבים על פעילות כלכלית. משבחיו על הפאטימים מניחים שהיה דעוה פאטימי.

## ספרו
ספרו נכתב במקור כפירוש למפות שהכין, אך הגיע להיקף נרחב העומד בפני עצמו. ספרו נכתב בשלוש מהדורות. הראשון יצא בסביבות שנת 961 והוקדש למושל מ, . המהדורה השנייה יצאה בסביבות שנת 971, וכוללת ביקורת על השושלת החאמדנית. המהדורה השלישית והאחרונה יצאה בסביבות שנת 988.

אבן חאוקל פגש את הגאוגרף  וספרו של אבן חאוקל, כולל בתוכו מדבריו של איסתקרי ובנוי כתבנית ספרו של איסתקרי, עם אותה חלוקה לנושאים ואותו מספר פרקים. בהקדמה לספרו הוא מספר על כוונתו לתאר את כל פני הארץ לאורכו ולרוחבו, עם גבולות הארצות, הערים והמחוזות, האגמים והנהרות וכל מידע גאוגרפי. התיאורים שלו את האזורים מחוץ לעולם המוסלמי מעורפלים ולעיתים הוא נסחף לאגדות. לעומת זאת, תיאוריו הגאוגרפיים של ארצות האסלאם הם יחסית מדויקים. אך כאשר הוא עובר להיסטוריה עתיקה הוא לפעמים כולל טענות שגויות.

## קישורים חיצוניים

## הערות שוליים

קטגוריה:סופרי מסע
קטגוריה:מוסלמים
קטגוריה:אישים שחיו במאה ה-10
ג'וש ריילי

**ג'ושוע פול ריילי** (באנגלית: **Joshua Paul Riley**; נולד ב-21 בינואר 1981) הוא פוליטיקאי ועורך דין אמריקאי המכהן כחבר בית הנבחרים של ארצות הברית מטעם מחוז הקונגרס ה־19 של מדינת ניו יורק. ריילי הוא חבר המפלגה הדמוקרטית המייצג את אזור הרי הקטסקיל, עמק הדסון, וחלקים מדרום אולבני.

## ביוגרפיה
ג'ושוע פול ריילי נולד ב-21 בינואר 1981 בעיר אנדיקוט שבניו יורק, בנם של פול וברברה ריילי. בשנת 1999 השלים את לימודיו התיכוניים בתיכון יוניון-אנדיקוט. ב-2003 השלים לימודי תואר ראשון בממשל וכלכלה ממכללת ויליאם ומרי. במהלך לימודיו שם החל לעבוד כעוזר פרלמנטרי עבור חבר הקונגרס מוריס הינצ'י , ולימים סיפר שהינצ'י היה זה שעורר בו השראה לפנות לקריירה פוליטית. בתום הלימודים עבד ריילי כעוזר מדיניות במחלקת העבודה של ארצות הברית, שם עסק בתוכניות אבטלה והתאמת סחר.

בשנת 2004 החל את לימודיו בבית הספר למשפטים באוניברסיטת הרווארד ועבד בוועדת הבריאות, החינוך, העבודה והפנסיונים של הסנאט האמריקאי כמית בתוכנית היימן. הוא גם התנדב במרכז לסיוע משפטי עבור קורבנות הוריקן קתרינה בניו אורלינס. ב-2007 השלים לימודי תואר שני במשפטים וקיבל את פרס דיקנית בית הספר למנהיגות קהילתית מאת אלנה קגן, לימים שופטת בית המשפט העליון של ארצות הברית.

משסיים את לימודי המשפטים החל לעבוד במשרד עורכי הדין "בויס שילר פלקסנר" בין השנים 2007 ל-2009. בין 2009 ל-2010 היה עוזר משפטי של השופטת קים מקליין וורדלו בבית המשפט הפדרלי התשיעי לערעורים של ארצות הברית. ב-2010 שב לבויס שילר פלקסנר לפני שעזב שוב ב-2011 כדי להפוך ליועץ הכללי של הסנאטור אל פרנקן בוועדת המשפט של הסנאט של ארצות הברית. ב-2014 חזר לבויס שילר פלקסנר שם עבד כיועץ משפטי עד 2021.

בנובמבר 2021 הכריז ריילי על מועמדותו לבית הנבחרים של ארצות הברית במחוז הקונגרס ה-22 של ניו יורק, והתמודדות מול נציגת המחוז המכהנת קלודיה טני. בעקבות חלוקה מחדש של מחוזות הקונגרס בניו יורק והתפטרותו של אנטוניו דלגאדו שהתמנה לסגן מושלת ניו יורק, מצא עצמו ריילי מתמודד במחוז הקונגרס ה-19 החדש. המחוז היה מיוצג בידי פט ראיין הדמוקרטי, שניצח בבחירות המיוחדות שהתקיימו באוגוסט כדי למלא את מקומו של דלגאדו, אך בחר להתמודד במחוז הקונגרס ה-18 עקב חלוקת המחוזות מחדש. בבחירות המקדימות של המפלגה הדמוקרטית ניצח ריילי את אשת העסקים ג'יימי צ'ני, וניצב בפני המועמד הרפובליקני מארק מולינרו. אף שמולינרו הפסיד לפט ראיין בבחירות המיוחדות במחוז הקונגרס ה-19 הישן, בבחירות 2022 ניצח מולינרו את ריילי ונבחר לבית הנבחרים.

ב-11 באפריל 2023 הודיע ריילי כי יתמודד בשנית לקונגרס. בבחירות 2024 ניצב בפני מולינרו על ייצוג מחוז הקוגנרס ה-19. בבחירות הכלליות הוא גרף 51.1% מקולות הבוחרים, לעומת 48.9 האחוזים שגרף מולינרו. ב-3 בינואר 2025 החל את כהונתו בבית הנבחרים עם השבעת הקונגרס ה-119 של ארצות הברית.

## קישורים חיצוניים

* 

* 

## הערות שוליים

קטגוריה:אמריקאים ילידי מדינת ניו יורק
קטגוריה:בוגרי מכללת ויליאם ומרי
קטגוריה:בוגרי בית הספר למשפטים באוניברסיטת הרווארד
קטגוריה:עורכי דין אמריקאים במאה ה-21
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1981
ג'ון מניון

**ג'ון וו. מניון** (באנגלית: **John W. Mannion**; נולד ב-8 ביולי 1968) הוא פוליטיקאי ומחנך אמריקאי המכהן כחבר בית הנבחרים של ארצות הברית מטעם מחוז הקונגרס ה־22 של מדינת ניו יורק. מניון, חבר המפלגה הדמוקרטית, כיהן כחבר הסנאט של מדינת ניו יורק בין השנים 2020–2024. לפני שנכנס לפוליטיקה היה מורה לביולוגיה בבית ספר תיכון.

## ביוגרפיה
מניון נולד וגדל בסירקיוז שבניו יורק. הוא נכדם של אירים אמריקאים שהיגרו לארצות הברית. אמו עבדה בחברת הטלפון של ניו יורק ואביו עבד ברכבת ניו יורק סנטרל. מניון למד בבית הספר התיכון בישופ לודן ולאחר מכן החל ללמוד באוניברסיטת בינגהמטון, שם השלים לימודי תואר ראשון בביולוגיה. הוא המשיך ללימודי תואר שני באוניברסיטת המדינה של ניו יורק באוסוויגו, שם קיבל תואר שני בחינוך מדעי.

בתום לימודיו הגבוהים החל מניון ללמד ביולוגיה בבית ספר תיכון. הוא לימד במחוז בית הספר המרכזי וסט ג'נסי, שם גם שימש כנשיא איגוד המורים של המחוז.

בבחירות 2018 התמודד מניון אל הסנאט של מדינת ניו יורק במחוז הבחירה ה־50, אך הפסיד בפער קטן לנציג המחוז המכהן מטעם המפלגה הרפובליקנית בוב אנטונצ'י. הוא התמודד שוב בבחירות 2020 וזכה במושב עם 52.57% מהקולות, וגבר על המועמדת הרפובליקנית אנג'י רנה. מסע הבחירות של מניון בבחירות 2022 היה צמוד ביותר. בליל הבחירות, המועמדת הרפובליקנית רבקה שירוף הובילה בפער של 396 קולות בלבד לפני ספירת ההצבעות מרחוק (absentee ballots). ספירה מחדש הכריזה בסופו של דבר על מניון כמנצח, עם פער של 10 קולות גרידא, מה שהפך את מערכת הבחירות לצמודה ביותר בכל מערכות הבחירות לסנאט המדינתי במדינת ניו יורק בשנת 2022.

בשנת 2023 הכריז מניון על התמודדותו לבית הנבחרים של ארצות הברית במחוז הקונגרס ה-22 של ניו יורק, ובחר שלא להתמודד שוב לסנאט המדינתי. ביוני 2024 האשימו אותו ואת אשתו שלושה מעובדיו לשעבר ביצירת סביבת עבודה עוינת ובהתעמרות. לאחר חקירה משטרתית הוא נוקה מהאשמות. בבחירות המקדימות של המפלגה הדמוקרטית הוא גבר על יריבתו שרה קלי הוד. הוא המשיך לבחירות הכלליות שם ניצב בפני נציג המחוז המכהן ברנדון ויליאמס, אותו ניצח לאחר שגרף 54.561% מקולות הבוחרים.

מניון הושבע לתפקידו ב-3 בינואר 2025, עם התכנסות הקונגרס ה-119 של ארצות הברית.

## קישורים חיצוניים

* 

* 

## הערות שוליים

קטגוריה:אמריקאים ילידי מדינת ניו יורק
קטגוריה:אמריקאים ממוצא אירי
קטגוריה:בוגרי אוניברסיטת בינגהמטון
קטגוריה:אנשי חינוך אמריקאים
קטגוריה:מורים לביולוגיה
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1968
BYD דולפין

**BYD דולפין** היא מכונית האצ'בק חשמלית המיוצרת על ידי חברת BYD Auto מאז שנת 2021. בסין נמכרת המכונית כמיני קומפקטית (סגמנט B) וממוקמת מעל הBYD סיגל ב"סדרת האוקיינוס".

במדינות שונות באירופה, אוסטרליה ודרום-מזרח אסיה נמכרת המכונית כמכונית קומפקטית בממדים מוגדלים בשל תקני בטיחות.

## סקירה
באפריל 2021 הציגה BYD בתערוכת הרכב הבין-לאומית של שאנגחאי מכונית קונספט בשם BYD EA1. החברה הציגה גם לוגו חדש ואת פלטפורמת e-Platform 3.0 החדשה, בה נעשה שימוש גם בדגם הדולפין. שלושה חודשים לאחר מכן הוצגה גרסת השיווק, שהחלה להימכר בחודש אוגוסט.

תא הנהג של הרכב כולל צג מסתובב בגודל 12.8 אינץ' ולוח מחוונים בגודל 5 אינץ'.

הגרסה המותאמת לשיווק מחוץ לסין הוצגה בשנת 2023. המכונית הוארכה בכ-20 ס"מ על מנת לקבל ציון של 5 כוכבים במבחני הריסוק בהתאם לתקנות באוסטרליה.

ב-22 בספטמבר 2023 יוצרה הדולפין ה-500,000, 25 חודשים לאחר שייצור הדגם החל לראשונה.

## שווקים
### אירופה
הגרסה האירופית של הדולפין הוצגה באפריל 2023. באירופה הרחב נמכר כמכונית קומפקטית (סגמנט C) מכיוון שהוא קיבל פגושים קדמיים ואחוריים שונים שהאריכו את אורכו ל-4,290 מ"מ. בנוסף, מערכת ההנעה של הדולפין שודרגה. המכונית מונעת על ידי מנוע הנעה קדמית בהספק 150 קילוואט, יחד עם סוללה של 60.48 קילוואט שעה המשותפת עם דגם BYD Atto 3.

### אוסטרליה וניו זילנד
הדולפין החלה להימכר באוסטרליה ביוני 2023 בשתי גרסאות: דינמיק ופרמיום. בינואר 2025 הוחלפה גרסת הדינמיק בגרסת אסנשיינל כגרסה הבסיסית.

בניו זילנד נמכרת הדולפין בשתי גרסאות עם טווחים שונים: 340 ק"מ וטווח מוגדל של 427 ק"מ.

### ישראל
השיווק בישראל החל באוגוסט 2023. המכונית נמכרת בשתי רמות גימור קומפורט ודיזיין, הנבדלות רק במראה ובאבזור. בשנת 2024, השנה המלאה הראשונה בה נמכר הדגם, נמסרו 4,584 יחידות.


File:BYD Dolphin IAA 2023 1X7A0634.jpg |מראה מלפני (גרסה גלובלית)
File:2021 BYD Dolphin EV (rear).jpg|מראה מאחור (גרסה סינית)
File:BYD Dolphin IAA 2023 1X7A0280.jpg|תא הנהג
File:BYD EA1 001.jpg|BYD EA1 קונספט


## מכירות

## קישורים חיצוניים
* 

## הערות שוליים

קטגוריה:דגמי מכוניות שהושקו ב-2021
קטגוריה:BYD: מכוניות חשמליות
מיסטלבאך (מחוז)

**מיסטלבך** (בגרמנית: **Mistelbach**) הוא מחוז בצפון מזרח מדינת אוסטריה תחתית שבאוסטריה.

במחוז 36 ערים ועיירות:

## קישורים חיצוניים

קטגוריה:אוסטריה תחתית: מחוזות
Hellscore

ממוזער|מקהלת Hellscore בשנת 2020
**Hellscore** (עברית: **הלסקור**) היא מקהלת א-קפלה ישראלית בסגנון הבי מטאל.

המקהלה הוקמה בשנת 2016 על ידי סולנית להקת Scardust נועה גרומן, המשמשת גם כמנצחת וכמנהלת המוזיקלית של הלהקה. היא כוללת כ-40 זמרים וזמרות, והרפרטואר שלה כולל שירים של להקות מטאל ורוק כבד בהן Iron Maiden, Judas Priest, System of a Down, Slipknot, Linkin Park ועוד. המקהלה מבצעת את השירים בסגנון א-קפלה, באמצעות קולות אנושיים בלבד, וללא כלי נגינה.

לטענת המקהלה, היא מהווה את מקהלת הא-קפלה בסגנון מטאל הראשונה בעולם, והיא בוודאי בין חלוצות הסגנון. לדברי גרומן, להקת האנסמבל הגרמנית Van Canto, המחקה קולות גיטרות וכלי נגינה נוספים באמצעות שבעה זמרים ומתופף, היוותה את אחד ממקורות ההשראה למקהלה.

בשנת 2018 הופיעה הלהקה בבמה המרכזית של פסטיבל המוזיקה הווקאלית של Europa Cantat, ארגון המקהלות האירופי בעיר טאלין שבאסטוניה. בשנת 2019 זכתה הלהקה בפרס 'The Most Innovative Arrangement' ('העיבוד היצירתי ביותר') בתחרות המקהלות 'הפסטיבל הקולי אארהוס' של האקדמיה המלכותית למוזיקה אארהוס ואאלבורג בדנמרק.

לאורך השנים שיתפה המקהלה פעולה עם להקות ואמנים רבים בישראל ובעולם: בין היתר לקחה חלק באלבומי להקת Therion השוודית Leviathan I, II ו-III (בשנים 2021, 2022 ו-2023); באלבום Return to the Kingdom of Fife (2023) של להקת Gloryhammer הבריטית; באלבום Seventh Rum Of A Seventh Rum (2020) של להקת Alestorm הסקוטית; באלבום Transitus (2020) של פרויקט Ayreon של הזמר ההולנדי אריאן אנתוני לוקאשן; באלבום Pest & Power (2018) של נגנית ההארדי גארדי הגרמניה פטריסיה ביכלר (Patty Gurdy) ובאלבום Queen of Time (2018) של Amorphis הפינית. ב-2024, בעת ביקורו של סולן להקת דיסטרבד דייוויד דריימן, הקליט יחד עם המקהלה גרסת כיסוי משותפת לשיר Sound Of Silence. ב-2025 הקליטה עם אפיקה את הסינגל T.I.M.E. שהוא שיר מטאל בסגנון א-קפלה.

הלהקה מלווה את הופעותיה בישראל של להקת Orphaned Land הישראלית, ולקחה חלק באלבומה Unsung Prophets & Dead Messiahs (2018). כמו כן לקחה הלהקה חלק בשני אלבומיה של להקתה של גרומן Stardust, בהובלת מנצחת הלהקה גרומן: Sands of Time (2017) ו-Strangers (2020).

## קישורים חיצוניים

* 

*  
*  
* 

## הערות שוליים

קטגוריה:מקהלות בישראל
קטגוריה:מטאל ישראלי
כריסטנסן

**כריסטנסן** או **קריסטנסן** (Christensen, Kristensen; נהגה: ) הוא שם משפחה פטרונימי דני ונורווגי, שמשמעותו המילולית היא "בנו של כריסטן", צורה מקבילה לשם כריסטיאן. לגרסת האיות "קריסטנסן" יש הגייה זהה.

כריסטנסן הוא השם השישי הנפוץ ביותר בדנמרק, ונושאים אותו כ-2% מהאוכלוסייה. בנורווגיה ושוודיה השם יכול להיכתב גם "כריסטנסון" (Christenson) או "קריסטנסון" (Kristenson) וכך מצוי גם בקרב מהגרים למדינות דוברות אנגלית.

נכון ל-2007, לפי הלשכות הסטטיסטיות של המדינות, התפלגו נושאי שמות המשפחה כריסטנסן וקריסטנסן בדנמרק ונורווגיה, כדלהלן: **ב[[דנמרק]]:** כריסטנסן – 128,168; קריסטנסן – 63,487. **ב[[נורווגיה]]:** כריסטנסן – 6,399; קריסטנסן – 7,022.

## קישורים חיצוניים

קטגוריה:שמות משפחה
סיאוסי סובלני

**סיאוסי סובלני** (בטונגאית: **Siaosi ‘Sovaleni**; נולד ב-28 בפברואר 1970) הוא פוליטיקאי טונגוי, אשר כיהן כראש ממשלת טונגה משנת 2021 ועד להתפטרותו בשנת 2024.

## ראשית חייו
סובלני נולד ב-28 בפברואר 1970 לסגן ראש הממשלה לשעבר, לאנגי קאבליקו. הוא למד בבית הספר התיכון לבנים טימארו בניו זילנד וסיים שם את לימודיו ב-1988. הוא התחנך באוניברסיטת אוקלנד שבניו זילנד, וסיים תואר ראשון במדעי המחשב ב-1992. לאחר מכן, השלים תואר שני באוניברסיטת אוקספורד, ותואר שני במנהל עסקים באוניברסיטת דרום האוקיינוס השקט בסובה, פיג'י. הוא שימש כעובד ציבור במשרד האוצר של טונגה בשנים 1996–2010.

## קריירה פוליטית
סובאלני נבחר לראשונה לאספה המחוקקת של טונגה בבחירות הכלליות במדינה ב-2014, ומונה לסגן ראש הממשלה ושר הסביבה והתקשורת בקבינט של הפוליטיקאי אקיליסי פוהיבה. כשר התקשורת, הוא הציע שתי הצעות חוק המאפשרות צנזורה באינטרנט ב-2015.

בספטמבר 2017 הוא פוטר בשל "חוסר נאמנות", עקב תמיכה בהחלטתו של המלך טופו השישי לפטר את ראש הממשלה, לפזר את הפרלמנט ולהכריז על בחירות חדשות. הוא התמודד בבחירות הכלליות במדינה ב-2017 ונבחר מחדש כחבר פרלמנט בטונגטאפו. לאחר מכן, התמודד על ראשות הממשלה, אך הובס ב-12 קולות מול 14.

לאחר מותו של אקיליסי פוהיבה, סובלני תמך בפוהיבה טאויונאוט לראשות הממשלה. הוא מונה לקבינט של טויאנטואה כשר החינוך וההדרכה.

## ראש הממשלה (2021–2024)
במהלך המשא ומתן שלאחר הבחירות הוא עלה כאחד משני המועמדים העיקריים לתפקיד ראש הממשלה, יחד עם איסקה אקה. ב-15 בדצמבר 2021 נבחר לראש הממשלה, לאחר שניצח את אקה עם 16 קולות יותר. אקה הצהיר כי יערער על תוצאות הבחירות בבית המשפט. הוא מונה רשמית לראש הממשלה ב-27 בדצמבר.

ב-2 בפברואר 2024, בעוד שסובלני שהה בניו זילנד לטיפול רפואי, המלך לכאורה ביטל את מינויו כשר הכוחות המזוינים, כמו גם את מינויה של שרת החוץ פקיטאמואלואה אוטויקאמאנו.  היועצת המשפטית לממשלה, לינדה פולאומואטואי, ייעצה לקבינט כי ההחלטה אינה חוקתית.

סובאלני התפטר מהתפקיד בדצמבר 2024.

## קישורים חיצוניים

## הערות שוליים

קטגוריה:שרי ממשלת טונגה
קטגוריה:ראשי ממשלת טונגה
קטגוריה:בוגרי אוניברסיטת אוקספורד
קטגוריה:ילידי 1970
סקופ (אתר חדשות)

**סקופ** היה אתר חדשות ישראלי במודל השתתפותי-אזרחי, אשר אפשר לגולשיו לכתוב ולפרסם בו ידיעות, טורי דעה וסיפורים חדשותיים.

האתר הוקם בינואר 2006 על ידי מיכאל וייס ומייקל אייזנברג, אשר הצהירו כי מטרתם היא "לספק לקהל רחב יותר מקום בשיח התקשורתי", ולהרחיב את תחומי הסיקור המקובלים. בתחילת דרכו העורכת הראשית של האתר הייתה רונית סלע, שקודם לכן הייתה עורכת האתר ג'רוזלם פוסט. לאחר שלושה חודשים החליף אותה מונה יוסי סעידוב, שכיהן בתפקיד למשך כשנתיים. כתובת האתר הייתה: scoop.co.il.

מודל ההפעלה של האתר היה בהשראת אתר החדשות הקוריאני Ohmynews . גולשי האתר יכלו לשלוח למערכת כתבות ותכנים, עליהם עברו עורכי החדשות באתר טרם פרסומם לצורך בחינת מהימנות. הגולשים באתר יכלו לדרג את התכנים בו, באופן אשר השפיע על מיקום בדף הבית.

בינואר 2008 עתרה מערכת האתר לבג"ץ כנגד לשכת העיתונות הממשלתית בטענה כי הקריטריונים להכרה באתרי חדשות מפלים אותם לעומת העיתונות המודפסת, לאור הדרישה להוכיח למעלה מ-20 אלף כניסות לאתר ביום כתנאי להפוך למערכת המזכה את כותביה בתעודות לע"מ (תעודות עיתונאי). בעקבות העתירה הנמיכה לשכת העיתונות הממשלתית בשנת 2013 (לאחר סגירת האתר) את הדרישות לאתרי חדשות, כך שהם נדרשים להוכיח רק 10,000 כניסות ביום.

בתחילת 2008 במסגרת התייעלות כלכלית באתר, צומצם מספר העובדים השכירים בו משבעה לאחד - עורך ראשי. שי גולדן מונה לעורך האתר. לטענת האתר במועד זה עמד מספר הגולשים באתר על כ-250 אלף משתמשים ייחודיים בחודש.

ד"ר צבי רייך מהמחלקה לתקשורת באוניברסיטת בן-גוריון חקר והשווה את דרכי העבודה של העיתונאים החובבים והמתנדבים באתר סקופ לאלה של עיתונאים מקצועיים המעוסקים בכלי תקשורת ממוסדים ומצא כי באתרים הממוסדים מהוות ידיעות המתבססות על הודעות לתקשורת וקומוניקטים של דוברים ויח"צנים כמחצית מסך הידיעות - בעוד באתר סקופ היוו פחות מ-4%. זאת, בין היתר כיוון שלעיתונאים החובבים פחות גישה למקורות רשמיים. ממצאי המחקר שפורסמו בשנת 2008 העלו כי גם עיתונאים חובבים יכולים ליצור חדשות - וכי לאור היעדר הנגישות למקורות הם נאלצים ליזום יותר, להיעזר באינטרנט ולהתבסס על הימצאותם בשטח במקומות בהם מתרחשות החדשות. רייך ציין כי מספר ידיעות שפורסמו בסקופ אומצו ופותחו על ידי העיתונות הממוסדת, ללא מתן קרדיט. עם זאת, ציין כי איננו מעריך ש'עיתונות אזרחית' תוכל להחליף לחלוטין את התקשורת הממוסדת, המחוברת למקורות.

בסוף 2009 שינה האתר את שמו ל-**Youpost** ורחביה ברמן מונה לעורכו ואפרת שפושניק למנכ"לית. כתובתו השתנתה ל-Youpost.co.il. בסוף שנת 2010 נסגר האתר בשל חוסר רווחיות. לדברי שפושניק בשנת 2010 מספר המבקרים הייחודיים לחודש באתר עמד על 45 אלף. לטענתה, הקשיים הכלכליים של האתר נגרמו בשל מדיניות המערכת שסירבה 'להתכופף בפני גורמים כלכליים'.

## הערות שוליים

קטגוריה:אתרי חדשות ישראליים
קטגוריה:אתרי אינטרנט שהושקו ב-2006
קטגוריה:אתרי אינטרנט ישראליים שנסגרו
ערן (שלמה) כהן

**ערן (שלמה) כהן** (נולד ב-28 באפריל 1971) הוא עורך דין ישראלי, מנכ"ל אלסטום ישראל וסגן נשיא אסטרטגיה לאזור אפריקה, מזרח תיכון ומרכז אסיה (AMECA REGION) באלסטום העולמית.

## ביוגרפיה

כהן נולד גדל והתחנך בעיר חיפה. בשנת 1990, התגייס לצה"ל ושירת במערך ההגנה האווירית עד לשחרורו בשנת 1993 בדרגת סרן. בשנת 1998, סיים תואר ראשון במשפטים באוניברסיטת סאסקס שבאנגליה, בשנת 2003 סיים תואר שני במשפטים באוניברסיטת בר-אילן ובשנת 2007, סיים תואר שני במנהל עסקים באוניברסיטת רייכמן.

בשנת 2007, מונה למנהל פיתוח עסקי בתאגיד הקנדי בומברדייה שבישראל. במסגרת תפקידו, פיתח וניהל פרויקטים ליישום פתרונות הסעה המונית באמצעות שירותים ורכבות כבדות, הפך את החברה לספקית הקרונות המובילה של רכבת ישראל והוביל את פרויקט החשמול של קרונות רכבת ישראל. בשנת 2015, הוביל כהן את בומברדייה לזכייה במכרז במסגרתו תספק בומברדייה לרכבת ישראל קטרים חשמליים (TRAXX).

בשנת 2015, מונה לסמנכ"ל בומברדייה ישראל. במסגרת תפקידו כיהן כמנהל מכירות עולמי של בומברדייה וכמנהל מוצר רכבות פרבריות ובין עירוניות במטה החברה העולמי של בומברדייה בברלין. בשנת 2019, מונה למנכ"ל בומברדייה בישראל. במהלך תפקידו, הייתה בומברדייה ישראל לספקית העיקרית של קרונות וקטרים עבור רכבת ישראל, כמו גם ספקית של שירותים תומכים ופתרונות ניידות חדשניים וידידותיים לסביבה.

בשנת 2020 - 2021, הוביל כהן את מיזוג הרכישה של אלסטום את חטיבת הרכבות של קבוצת בומברדייה העולמית, כאשר באפריל 2021 מונה כהן למנכ"ל של החברה הממוזגת בישראל.

### פעילות כמנכ"ל אלסטום ישראל

בתקופת כהונתו באלסטום השתתפה וזכתה החברה במכרזי וביצוע פרויקטי תשתית רכבתיים בישראל. הוא התמודד עם מורכבות מיזם דנקל – הקו האדום עד להשקתו באוגוסט 2023 והשלים את ההתקשרות עם רכבת ישראל לתחזוקת החשמול של הרשת. בדצמבר 2023, זכתה אלסטום ישראל יחד עם אלקטרה וחברת דן בפרויקט ההקמה והתחזוקה של הקו הירוק בתל אביב והשלימה את מימון הפרויקט במימון בנקים מקומיים ובינלאומיים. במקביל, המשיכה את שיתוף הפעולה עם רכבת ישראל, לייצור ואספקה של עוד כ־100 קרונות דאבל דק (שיתווספו לצי של 550 קרונות).

בשנת 2024, זכתה אלסטום יחד אלקטרה ומנרב במיזם נופית, הרכבת הקלה בין חיפה לנצרת.

## חיים אישיים

כהן מתגורר בתל אביב, הוא נשוי ואב ל-3 בנות.

## קישורים חיצוניים
* 
* 
* 

## הערות שוליים

2025 01
קטגוריה:מנכ"לים ישראלים
קטגוריה:בוגרי אוניברסיטת סאסקס
קטגוריה:בוגרי המרכז הבינתחומי הרצליה
קטגוריה:בוגרי אוניברסיטת בר-אילן
קטגוריה:ישראלים שנולדו ב-1971
דרישת שלום מחיים אחרים (מילי)

"**דרישת שלום מחיים אחרים (מילי)**" הוא סינגל שהוקלט על ידי הפרויקט של עידן רייכל בהשתתפות שירה בן שמחון. את השיר הוציאה ב-14 בינואר 2025 לאור חברת התקליטים הליקון ארומה מיוזיק כסינגל שלא מתוך אלבום אולפן.

## על השיר
"דרישת שלום מחיים אחרים (מילי)" נכתב והולחן על ידי אבי אוחיון ועידן רייכל, שגם הפיק אותו מוזיקלית לצד מתן דרור. השיר נכתב בהשראת סיפורה האישי של אביטל, אשתו של שגיא דקל חן, שנחטף מקיבוץ ניר עוז לרצועת עזה בטבח שבעה באוקטובר.

השיר מתאר את ההתמודדות עם אובדן, בדגש על הפער בין זיכרון לבין מציאות. הדוברת מתארת את הימים החולפים, בהם היא נותרת ללא תשובות ברורות לכאב או לפער שהותיר האדם שאבד. חלומותיה משמשים כמרחב מפלט, בהם הדוברת חווה קרבה מחודשת אל מי שאיננו עוד, ומשוחחת עמו כאילו עדיין נוכח. עם זאת, היא מתעוררת למציאות שבה היא לבדה, והגעגוע חוזר בעוצמה. השיר משקף כמיהה לאפשרות של מפגש, ולו קצרצר, שיזכיר לה את החיים הפשוטים שהופסקו ומבטא את התקווה לשינוי שמתקיימת במקביל.

כחלק מהסכם חמאס–ישראל חזר משבי חמאס שגיא דקל חן בשבת, 15 בפברואר 2025. עוד בהיותו על המסוק השמיעה לו אשתו את שירו של רייכל, והוא מייד כתב לרייכל שהוא נרגש מהמחווה.

## הצלחה מסחרית
"דרישת שלום מחיים אחרים (מילי)" הפך ללהיט ברחבי ישראל, והושמע רבות בתחנות הרדיו במדינה. הוא הגיע בשיאו למקום החמישי במצעד של מדיה פורסט ישראל, המבוסס על נתוני איירפליי שבועיים בישראל.

נכון לספטמבר 2025, לשיר יש למעלה מ-460 אלף צפיות ביוטיוב.

## מיקומי שיא

## קישורים חיצוניים

* מילות השיר <bdi>"</bdi><bdi>דרישת שלום מחיים אחרים (מילי)"</bdi>, באתר שירונט

## הערות שוליים

קטגוריה:שירי הפרויקט של עידן רייכל
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי עידן רייכל
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי עידן רייכל
קטגוריה:שירים שהופקו על ידי מתן דרור
קטגוריה:שירים שהופקו על ידי עידן רייכל
קטגוריה:שירי מלחמת חרבות ברזל
קטגוריה:שירים על חלומות
קטגוריה:סינגלים בהוצאת הליקון ארומה מיוזיק
הפעם זה זה

"**הפעם זה זה**" הוא סינגל שהוקלט על ידי הזמר הישראלי עדן חסון. את השיר הוציאה ב-13 בינואר 2025 לאור חברת התקליטים שרית הפקות כסינגל מתוך אלבום אולפן "תדר 4". נכון לנובמבר 2025, לשיר יש למעלה מ-1.3 מיליון צפיות ביוטיוב.

## על השיר
"הפעם זה זה" נכתב והולחן על ידי חסון וסתיו בגר, שגם הפיק אותו מוזיקלית. חסון יצא מהארון בנובמבר 2024 כשהוציא את הסינגל "סוף סוף אני". הוא חשף כי הוא נמצא במערכת יחסים עם הרקדן הישראלי יותם גבריאל. עטיפת השיר צולמה על ידי גבריאל. על-אף שהטקסט מכוון לנקבה, היו שראו בו קשר ישיר לבן-זוגו של חסון.

השיר מתאר מסע רגשי של דמות שכמהה לאהבה אמיתית ויציבה, תוך התמודדות עם אכזבות ותסכולים מהחיים בעולם שטחי ובלתי מספק. הדובר מביע את הרצון לשבור את מעגל הרווקות הנצחית, להזניח את הפחדים, ולמצוא קשר משמעותי שיציל אותו מתחושת הריקנות. המאבק הפנימי מתבטא בדימויים שונים, כמו "נרקומן מכור שמחפש אהבה בכל מקום", ובנכונות "לקפוץ ראש" כדי לנסות שוב, למרות החשש להיפגע. הבית האחרון מתאר את מורכבות הקשר הרגשי, את הקרבה המיוחדת עם האהובה לצד הקושי שבשמירה על אושר מתמשך.

## ביקורות הצלחה מסחרית
"הפעם זה זה" הפך ללהיט ברחבי מדינת ישראל. הוא הושמע רבות בתחנות הרדיו במדינה, והגיע למקום השני במצעד של מדיה פורסט ישראל, המבוסס על נתוני איירפליי שבועיים בישראל.

מבקר המוזיקה הישראלי יוסי חרסונסקי העניק לשיר שלושה כוכבים מתוך חמישה, וכתב: .

## מיקומי שיא

## הערות שוליים

קטגוריה:שירי עדן חסון
קטגוריה:שירים בעברית
קטגוריה:שירים שנכתבו על ידי סתיו בגר
קטגוריה:שירים שנכתבו על ידי עדן חסון
קטגוריה:שירים שהולחנו על ידי סתיו בגר
קטגוריה:שירים שהולחנו על ידי עדן חסון
קטגוריה:שירים שהופקו על ידי סתיו בגר
קטגוריה:שירי אהבה בעברית
קטגוריה:סינגלים בהוצאת שרית הפקות
מארי גרינברג

**מארי גרינברג** (בגרמנית: **Marie Grünberg** לבית **אלברכט**, 21 בינואר 1903 – 27 באוקטובר 1986) הייתה גרמנייה תושבת ברלין, שנישאה ליהודי והצילה ארבעה נרדפים יהודים בתקופת השואה, בכך שהסתירה אותם בבקתה שבבעלותה בברלין-בלנקנבורג. על מעשיה הוענק לה בשנת 1984 התואר "חסיד אומות העולם" מטעם יד ושם.

## ביוגרפיה
מארי גרינברג נולדה בפאפלורסט שבנוּמארק, אשר צורפה לאחר 1945 לעיר קוסטרין למשפחה נוצרית-פרוטסטנטית, בת לגנן. היא למדה בבית ספר שהייתה בו כיתה אחת, עד שנת 1917 וסיימה אותו בהצטיינות. במהלך שהותה בברלין הכירה את קורט גרינברג, סוחר סבונים יהודי ובעל חנות, והשניים נישאו בשנת 1930, על אף התנגדות משפחותיהם. בני הזוג התגוררו בדירה קטנה בברלין, ולצד זאת החזיקו נכס קטן עם בית קיץ בבלנקנבורג.

לאחר עליית הנאצים לשלטון ב-1933, הוגדרה נישואיהם של מארי וקורט כ"נישואי תערובת". ב-11 בנובמבר 1938, ימים ספורים לאחר ליל הבדולח, נעצר קורט גרינברג על ידי אנשי האס אס ונשלח למחנה הריכוז זקסנהאוזן, שם עבר עינויים קשים. הוא שוחרר בדצמבר אותה שנה, אך נאלץ למכור את חנותו ולעבוד בעבודות כפייה. מאמציהם של בני הזוג להעביר את הבעלות על הנכס בבלנקנבורג לשם מארי נדחו, בטענה כי הדבר לא יוביל ל"דה-יודיזציה" של הרכוש.

בשנת 1941, חויב קורט לשאת את הטלאי הצהוב ולהוסיף את השם "ישראל" לשמו. תווי המזון שקיבל היו מסומנים באות "J" ומאפשרים הקצבה פחותה. עם זאת, גידולי הפירות והירקות מהגינה בבלנקנבורג סייעו להם לקיים את עצמם.

### פעילות ההצלה בתקופת השואה
בפברואר 1943 נערכה בברלין "אקציית המפעלים", שבמהלכה נעצרו כ-11,000 יהודים. קורט גרינברג נעצר לתקופה קצרה ושוחרר בעקבות מחאתם של בני זוג לא-יהודים לנשואים מעורבים. לאחר מכן, מארי וקורט החליטו להסתיר בביתם ובבקתה שבבלנקנבורג ארבעה נרדפים:

# מרטין גרינברג – גיסו של קורט, שעבד בעבודות כפייה.
# אוסקר אוסטשבר – יהודי ממוצא פולני שעבד עם מרטין.
# גרטרוד דוברין – קרובת משפחתו של אוסקר.
# ריכרד קלינדצאן – נגר לא-יהודי שסירב להתגייס לצבא הגרמני.

בנוסף, העניקו בני הזוג מחסה מדי פעם לצבי אבירם, קרוב משפחתו של קורט.

מארי גרינברג הייתה אחראית על השגת מזון לשישה אנשים, על אף קושי בראייתה והסיכון הכרוך בכך. היא נעזרה לעיתים במכולת מקומית, שם קיבלה מזון באופן חשאי. לאחר הפצצה אווירית ב-1943 שהרסה את דירתם בעיר, עברו כל המסתתרים להתגורר בצפיפות בבקתה בבלנקנבורג, תוך חיים בבידוד מוחלט מחשש לחשיפתם.

### לאחר המלחמה
ב-1945 נמנעה ברגע האחרון גירושם של יהודים נשואים לבני זוג לא-יהודים לגטו טרזיינשטט, אך קורט גרינברג נשלח שוב לזקסנהאוזן. הוא שרד את המחנה אך חזר לברלין חולה מאוד ונפטר ב-1967. מארי המשיכה להתגורר בבלנקנבורג.

באוגוסט 1984, הוכרה מארי גרינברג כ"חסידת אומות העולם" בטקס שנערך בבית הקהילה היהודית בברלין. היא נפטרה ב-1986 ונקברה לצד בעלה בבית העלמין היהודי בברלין.

### הנצחה
בשנת 2016 שונה שמו של "רחוב 46" בבלנקנבורג ל"רחוב מארי גרינברג" כאות הוקרה על פועלה. צבי אבירם, שהיגר לישראל, פרסם בשנת 2015 אוטוביוגרפיה שבה תיאר את אומץ ליבה של מארי וסיפר על תנאי החיים הקשים בהם חיה לצד המסתתרים.

## הערות שוליים

קטגוריה:גרמנים
קטגוריה:ברלין: אישים
קטגוריה:גרמנים חסידי אומות העולם
קטגוריה:מצילים בשואה: גרמניה
קטגוריה:גרמנים שנולדו ב-1903
קטגוריה:גרמנים שנפטרו ב-1986
האספה המחוקקת של אורגון

**האספה המחוקקת של [[אורגון]]** (באנגלית: **Oregon Legislative Assembly**) היא בית המחוקקים הדו-ביתי של מדינת אורגון שבארצות הברית. האספה מורכבת מהסנאט כבית עליון, ש-30 חבריו נבחרים לכהן בתקופת כהונה של ארבע שנים; ובית הנבחרים כבית תחתון, עם 60 חברים שנבחרים לכהונה של שנתיים. אין מגבלותכהונה באספה.

כל מחוז בחירה לסנאט מורכב משני מחוזות בחירה לבית הנבחרים. מחוזות הסנאט מכילים כ-127,700 תושבים, ומוגדרים מחדש כל עשר שנים בהתאם למפקדי האוכלוסין.

בית המחוקקים מכונה גם "אספת אזרחים" (מכיוון שלרוב המחוקקים יש גם עבודות אחרות). מאז 1885, הפגישות הקבועות של עד 160 ימים התרחשו בשנים אי-זוגיות, החל ביום שני השני של ינואר. החל משנת 2012, בית המחוקקים עבר למושב שנתי, כאשר בשנים הזוגיות יש "ישיבה קצרה" של 35 ימים או פחות, החל מפברואר.

נכון לינואר 2025, למפלגה הדמוקרטית יש רוב יציב בשני הבתים.

## קישורים חיצוניים

## הערות שוליים

אורגון
קטגוריה:אורגון
לואיס אנריקה אנדרה

**לואיס אנריקה אנדרה רוזה דה סילבה** (בפורטוגזית: ** Luiz Henrique André Rosa da Silva**; ), הידוע בפשטות בשם **לואיס אנריקה**, הוא כדורגלן ברזילאי המשחק בעמדת הקשר בזניט סנקט פטרבורג ובנבחרת ברזיל.

## קריירת משחק
לואיס אנריקה הוא יליד העיר הברזילאית פטרופוליס, הממוקמת במדינת ריו דה ז'ניירו. הוא הצטרף לאקדמיית הכדורגל של מועדון פלומיננסה בגיל 11. מאז עונת 2020 היה לשחקן הרכב קבוע בקבוצה הבוגרת. הוא ערך את הופעת הבכורה שלו בסרייה A הברזילאית ב־12 באוגוסט 2020 במשחק מול פלמייראס, כשעלה כמחליף בדקה ה-75. ב-18 באוקטובר 2020, הוא הבקיע את שער הבכורה בכדורגל מקצועני נגד סיארה.

ב-7 בספטמבר 2020, לואיס אנריקה האריך את חוזהו במועדון לתקופה של חמש שנים וב-1 ביולי 2022, המועדון הספרדי ריאל בטיס הודיע על העברתו של אנריקה תמורת 13 מיליון יורו, כולל בונוסים. השחקן חתם על חוזה עד 2028. ב-26 באוגוסט, הוא ערך את הופעת הבכורה שלו בריאל בטיס במשחק הלה ליגה נגד אוסאסונה, כשהחליף את בורחה איגלסיאס. ב-8 בספטמבר הוא ערך את הופעת הבכורה שלו במפעלים האירופיים במשחק שלב הבתים של הליגה האירופית נגד HJK. ב-15 בספטמבר, הוא הבקיע את שערו הראשון במדי ריאל בטיס במשחק שלב הבתים של הליגה האירופית נגד לודוגור הבולגרית.

ב-2 בפברואר 2024, הוא עבר לבוטפוגו הברזילאית תמורת סכום שיא של 20 מיליון יורו בכדורגל ברזילאי וחתם על חוזה לארבע שנים. ב-30 בנובמבר 2024, הוא סייע לבוטפוגו לזכות בגביע ליברטדורס הראשון בתולדות המועדון, כשהבקיע שער מול אתלטיקו מיניירו במשחק האחרון של הטורניר והשיג פנדל, אותו הבקיע אלכס טלס.

בינואר 2025 עבר לזניט סנט פטרבורג מליגת העל הרוסית בכדורגל תמורת כ-32 מיליון יורו. הוא ערך את הופעת הבכורה בליגה הרוסית ב-8 במרץ 2025, במשחק המחזור ה-20 מול פאקל וורונז'.

## קישורים חיצוניים

## הערות שוליים

קטגוריה:קשרי כדורגל ברזילאים
קטגוריה:כדורגלנים ברזילאים
קטגוריה:כדורגלני ריאל בטיס
קטגוריה:כדורגלני בוטפוגו
קטגוריה:כדורגלני זניט סנקט פטרבורג
קטגוריה:כדורגלני פלומיננסה
קטגוריה:כדורגלני נבחרת ברזיל
קטגוריה:ברזילאים שנולדו ב-2001
בית פאנמיור

**בית פאנמיור** (בסקוטית: **Panmure House**) היה בית אחוזה מהמאה ה-17 בפנברייד, אנגוס, סקוטלנד, כ-6 קילומטרים מצפון לקרנוסטי. הוא שימש כמושבו של רוזן פאנמיור. הבית נבנה מחדש במאה ה-19, ונהרס בשנת 1955.

## היסטוריה
אחוזת פאנמיור עברה לבעלות משפחת מול בשנת 1224, ושרידי טירת פאנמיור נמצאים בקרבת מיקום הבית. בית פאנמיור תוכנן על ידי הבנאי המלכותי הראשי ג'ון מיילן, אך הוא נפטר בשנת 1667 לפני השלמת הבנייה. מזמין העבודה היה ג'ורג' מול, הרוזן השני של פאנמיור (1619-1671). לאחר מותו של מיילן, העבודה נמשכה על ידי אלכסנדר ניסבט, בנאי מאדינבורו, ואת עבודות הפנים ביצע ג'יימס ביין, הנגר המלכותי. בעבר יוחס התכנון לסר ויליאם ברוס, אך למעשה הוא רק ייעץ לרוזן לאחר מותו של מיילן ותכנן את השערים ועמודי השער בלבד.

לאחר מותו של הרוזן השלישי, בנו ג'יימס, שהפך לרוזן הרביעי, הוסיף את האגפים. הרוזן הרביעי נושל מתאריו ונכסיו לאחר שהשתתף במרד היעקוביטי של 1715, אך פאנמיור עבר לקרובי משפחתו, רוזני דלהוזי. בשנים 1852–1855 הורחב הבית ביוזמת פוקס מול, על ידי האדריכל דייוויד ברייס בסגנון הברוניאלי הסקוטי.

במה שכונה "אחד ממעשי ההרס המאושרים הגדולים ביותר מסוגם בסקוטלנד", בית פאנמיור הופקע על ידי הצבא במלחמת העולם השנייה ונחשף לוונדליזם כבד, לאחר מכן הוצת במכוון ושרידיו נהרסו בדצמבר 1955. אנדרטת פאנמיור, מונומנט בגובה 32 מטר שתוכנן על ידי ג'ון הנדרסון והוקם בשנת 1839 לכבוד ויליאם מול, הברון הראשון של פאנמיור, עדיין עומדת באחוזה, כמו גם אורוות.

## ציר זמן הבנייה
בניית בית פאנמיור החלה בשנת 1666. הבית המרכזי נבנה בין השנים 1666 ל-1670. המבנה העיקרי היה עשוי מאבן. הגג, הרצפה, החלונות והדלתות הותקנו על ידי ג'יימס ביין בין 1668 ל-1670. ישנן עדויות שונות לגבי מספר החלונות שהותקנו, הנע בין 67 ל-100. הרצפה בבית הייתה מערכת מחוברת שבורה שסיפקה גימור טוב יותר מהשיטות האחרות באותה תקופה. מבנה הגג היה גג מצומד עם קורות מחוברות באמצעות קורות צווארון ולוחות עץ. הכיסוי ברעפי צפחה התבצע בין 1668 ל-1670. הזיגוג התבצע בין 1669 ל-1670. השערים המערביים נבנו מאבן בשנת 1672. האורוות נבנו בין 1672 ל-1675 יחד עם טיוח החדרים הראשיים. כיסוי האורוות ברעפים נעשה בשנת 1675. צביעת הבית המרכזי התבצעה בין 1671 ל-1675. לאחר מכן הייתה הפסקה של 10 שנים לפני שהתבצעו עבודות הגמר בבית בין 1685 ל-1686. חלק זה כלל לוחות הגנה, חיפוי ודיפון, דלתות, עיטורים ומשקופים.

השחקן אלן קאמינג גדל באחוזת פאנמיור, שם אביו שימש כיערן ראשי.

## הערות שוליים

קטגוריה:סקוטלנד: טירות
קטגוריה:אדריכלות סקוטית ברוניאלית